ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ
1ο ΘΕΜΑ
1.α. Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:
1. Τα θέματα αρχικά ήταν:
α. διοικητικές περιφέρειες του Βυζαντινού κράτους
β. κτήματα από τα οποία οι στρατιώτες εξασφάλιζαν τον οπλισμό τους
γ. στρατιωτικές μονάδες μετακινούμενες ανά την επικράτεια
δ. εύρωστες και ομοιογενείς κοινότητες αγροτών

2. Το 800 μ.Χ. στέφθηκε αυτοκράτορας στη Ρώμη ο:
α. Κάρολος ο Μέγας (Καρλομάγνος)
β. Κάρολος Μαρτέλος
γ. Πιπίνος Α΄ 
δ. Κωνσταντίνος ΣΤ΄

3. Δεν ήταν μέσο που χρησιμοποιούσε η βυζαντινή διπλωματία:
α. οι χορηγίες
β. η σύναψη συμμαχιών
γ. ο εκχριστιανισμός λαών
δ. η εγκατάσταση μόνιμων διπλωματικών αντιπροσωπειών

4. Στα μέσα του 11ου αιώνα πραγματοποιείται στην Ευρώπη μία:
α. βιομηχανική επανάσταση
β. γεωργική επανάσταση
γ. τεχνολογική επανάσταση
δ. εθνική επανάσταση

5. Το Νοέμβριο του 1095 ο πάπας Ουρβανός κήρυξε:
α. την Πρώτη Σταυροφορία
β. την Τέταρτη Σταυροφορία
γ. τον Ιερό πόλεμο
δ. το Σχίσμα μεταξύ των δύο εκκλησιών

6. Ανύψωσε την αυτοκρατορία της Νίκαιας ο:
α. Ιωάννης Καντακουζηνός
β. Μιχαήλ Κομνηνός Δούκας
γ. Ιωάννης Βατάτζης
δ. Κωνσταντίνος ΙΑ΄ Παλαιολόγος

7. Οι πρώτες κατακτήσεις των Οθωμανών έγιναν με αξιοποίηση του παλιού ισλαμικού θεσμού των:
α. γενιτσάρων
β. ιπποτών
γ. βασιλικών
δ. γαζήδων

8. Την Πόλη ανέλαβε να υπερασπιστεί, στην πολιορκία της από το Μωάμεθ Β΄, ο:
α. Ιωάννης ΣΤ΄ Καντακουζηνός
β. Ιωάννης Η΄ Παλαιολόγος
γ. Κωνσταντίνος ΙΑ΄ Παλαιολόγος
δ. Γεώργιος Σκεντέρμπεης

9. Στη διάδοση της Αναγέννησης και του Ανθρωπισμού υπήρξε καταλυτική και η συμβολή:
α. του Κορανίου
β. της τυπογραφίας
γ. του Λουθηρανισμού
δ. της εκκλησίας

10. Κατά την Αντιμεταρρύθμιση, η Καθολική εκκλησία αναδιοργάνωσε ένα μεσαιωνικό θεσμό:
α. την Ιερά Εξέταση
β. τη Δίαιτα
γ. τα συγχωροχάρτια
δ. την Ομολογία της Αυγούστας  
Μονάδες 10

1.β.Να προσδιορίσετε το περιεχόμενο των παρακάτω ιστορικών όρων: στρατιωτόπια, τελετή της περιβολής.
Μονάδες 8+7=15


